Pattijoen Urheilijat

**Pattijoen Urheilijat** eli **PattU** on raahelainen pesäpalloseura. Miesten edustusjoukkue pelaa Suomen pesäpallon pääsarjatasolla Superpesiksessä. Seuran kotikenttä Miilu-areena sijaitsee Pattijoella, joka liitettiin Raahen kaupunkiin vuonna 2003.

Miesten joukkue on 2000-luvulla selvinnyt Superpesiksen välieriin yhdeksän kertaa, saavuttanut yhden Suomen mestaruuden (2008), kaksi hopeaa ja kolme pronssia. Naisten joukkue voitti Suomen mestaruuden kaudella 2000. Nykyään naiset pelaavat Ykkös-pesistä. 

## Historia
Pattijoen Urheilijoiden pesäpallotoiminta käynnistettiin uudelleen vuonna 1972. Miesten edustusjoukkue nousi piirisarjaan 1974, ja junioritoiminta käynnistettiin poikien osalta 1976 ja tyttöjen osalta 1978. Samana vuonna miesten joukkue nousi maakuntasarjaan.

Joukkue eteni tasaisesti sarjatasolta toiselle: vuonna 1986 se nousi Suomensarjaan, 1991 Ykköspesikseen ja 1993 Superpesikseen. Vuonna 1992 muodostettiin yhteiset joukkueet Raahen Vesan kanssa, ja seuraavana vuonna seurojen pesäpallotoiminnat yhdistettiin virallisesti.

### Vakiintuminen Superpesikseen
Heti ensimmäisellä Superpesis-kaudellaan 1994 edustusjoukkue selvisi ylempään loppusarjaan. Joukkuetta markkinoitiin koko Raahen seutukunnan joukkueena. Seuraavana vuonna joukkue kuitenkin putosi Ykköspesikseen, mutta nousi heti takaisin voitettuaan runkosarjan 1996. Samana vuonna naisten edustusjoukkue nousi ensimmäistä kertaa Ykköspesikseen, ja seuran juniorit menestyivät hyvin B-tyttöjen voittaessa SM-hopeaa.

Vuosi 1999 oli käännekohta, kun naisten joukkue nousi Superpesikseen ja kaikki muut seuran Superpesis-joukkueet sijoittuivat neljänneksi. Menestys jatkui vuonna 2000, kun naiset voittivat SM-kultaa ja miehet sijoittuivat viidenneksi. Vuonna 2001 miehet saavuttivat ensimmäisen mitalinsa voittamalla SM-pronssia. Naisten joukkue sijoittui neljänneksi, mutta voitti halli-Suomen mestaruuden. Seuraavana vuonna 2002 miehet voittivat SM-hopeaa hävittyään finaalisarjan Sotkamon Jymylle otteluvoitoin 3-0. A-pojat saavuttivat seuran historian ensimmäisen A-poikien mitalin, pronssia.

Vuonna 2003 seuran kotikunnaksi tuli Raahe kuntaliitoksen myötä. Miesten joukkue sijoittui neljänneksi ja B-tytöt voittivat SM-pronssia. Vuoden 2004 jälkeen miesten joukkue vakiinnutti asemansa Superpesiksessä. Vuonna 2006 miehet sijoittuivat runkosarjassa toiseksi ja lopulta taistelivat tiukasti mestaruudesta Sotkamon Jymyä vastaan, mutta hävisivät finaalisarjan otteluvoitoin 2-3.  Kyseessä oli ensimmäinen kerta Superpesiksen historiassa, kun mestaruus ratkaistiin viidennessä ottelussa.

Vuonna 2007 miehet voittivat seurahistorian ensimmäisen halli-Suomen mestaruuden Seinäjoella. Läpimurto tapahtui vuonna 2008, kun PattU järjesti Itä-Länsi-tapahtuman ja miehet voittivat ensimmäisen Suomen mestaruutensa kaatamalla finaalisarjassa Sotkamon Jymyn otteluvoitoin 3-2. Ratkaiseva ottelu pelattiin Sotkamossa.

### Viime vuodet
2010-luvulla PattU vakiinnutti asemansa kärkijoukkueena. Miehet voittivat SM-pronssia 2011, 2012 ja halli-SM-pronssia 2013. Joukkue sijoittui runkosarjassa säännöllisesti kuuden parhaan joukkoon.

Vuosina 2016-2021 joukkue kamppaili sarjapaikastaan ja sijoittui pääosin runkosarjan alempaan puoliskoon, saavuttaen sijoituksia 7-9. Vuonna 2021 PattU hävisi puolivälierät Vimpelin Vedolle 0-3.
Vuonna 2024 PattU sijoittui runkosarjassa kahdeksanneksi.

## Logot

Tiedosto:Pattijoen Urheilijat logo.PNG|Pattijoen Urheilijoiden logo
Tiedosto:Pattijoen Urheilijat Raahe logo.svg|Pattijoen Urheilijat, Raahe-logo. Käytössä kuntaliitoksen jälkeen


## Joukkueet
### Miesten Superpesisjoukkue 2025

## Junioritoiminta

## Palkinnot ja huomionosoitukset
### Palkitut

**Etenijäkuningas:**
* Sami Haapakoski (2007, 2008)

**Kärkilyöntikuningas:**
* Marko Rasinkangas (2000)

**Etenijäkuningatar:**
* Kirsi Hänninen (2000)

**Lyöjäkuningatar:**
* Henna Salmela (2001, 2002)

**Kärkilyöntikuningatar:**
* Sari Lemponen (2001, 2002)

**Vuoden jokeri:**
* Henna Salmela (2001)

**Vuoden lukkari:**
* Topi Kosonen (2008)

**Vuoden pesäpalloilija:**
* Kirsi Hänninen (2000)
* Topi Kosonen (2008)
* Sami Haapakoski (2009)

**Vuoden tulokas:**
* Katja Kolehmainen (2000)
* Antti Korhonen (2013)

**Kultainen maila:**
* Kirsi Hänninen (2000)
* Topi Kosonen (2008)
* Sami Haapakoski (2009)

**Kultainen räpylä:**
* Topi Kosonen (2008)

**Vuoden pelinjohtaja:**
* Sami Sirviö (2008)

### [[Itä-Länsi-ottelu|Miesten Itä-Länsi-valinnat]]

* Sami Ahola (1994)
* Pertti Mäkelä (1998, 1999, 2000, 2001,  2002, 2003, 2006, 2007, 2009, 2010)
* Janne Marjelund (1999)
* Juha Partanen (1999)
* Marko Rasinkangas (1999, 2000, 2002, 2003)
* Antti Vihtkari (2000)
* Pasi Pohjola (2001, 2002, 2003)
* Antti Tokkari (2001, 2002)
* Jarkko Rautio (2003)

* Jarkko Kokko (2005, 2007, 2008)
* Jussi Kemilä (2006, 2007, 2008, 2009, 2011, 2013)
* Topi Kosonen (2007, 2008, 2009, 2013, 2014, 2015, 2017, 2018)
* Sami Haapakoski (2008, 2009)
* Tuomas Jussila (2008, 2012)
* Timo Kallio (2010, 2018)
* Joonas Eirola (2012)
* Jukka-Pekka Vainionpää (2012)

### [[Itä-Länsi-ottelu|Naisten Itä-Länsi-valinnat]]
* Kirsi Hänninen (2000, 2001)
* Sari Lemponen (2000, 2001, 2002)
* Henna Salmela  (2000, 2001, 2002)
* Taru Ylä-Autio  (2001, 2002)

## Tilastot ja luettelot
### Pelinjohtajat
Seuraavat henkilöt ovat toimineet Pattijoen Urheilijoiden miesten pelinjohtajina:
* 2019–2021 Jussi Haapakoski
* 2022–  Perttu Westersund

## Lähteet

## Kirjallisuutta
* 

## Aiheesta muualla
* Pattijoen Urheilijoiden verkkosivut